钦定古今图书集成/方舆汇编/职方典/第1157卷 > 《和孟六鹿门寺》无名氏
## 钦定古今图书集成/方舆汇编/职方典/第1157卷 > 《和孟六鹿门寺》无名氏

鹿门庞家鹿，岘首羊公岘。俯仰两古人，莫待临岐辨。
咫尺山非深，千秋高非浅。一径特迂回，一隐无退转。
至今识庞田，谁云去不返。指鹿指其石，读碑读其藓。
襄阳尚耆旧，至今迹未践。孤泉空自流，淙淙无近远。
自有此山来，乾坤几屯蹇。含泪勿轻堕，学隐莫再晚。